# Honoré Blanc

Honoré Blanc (1736 – 1801) va ser un armer francès i pioner en l'ús de peces intercanviables. Va néixer a Avinyó el 1736 i va fer aprenent de fabricant d'armes a l'edat de dotze anys. La seva carrera va abastar les dècades que van des de l'any 1750 fins al 1801, període que va incloure els regnats de Lluís XV i Lluís XVI, la Revolució Americana (que va rebre ajuda militar de Lluís XVI), la Revolució Francesa i la Primera República Francesa.

## Innovació en la producció en cadena

A mitjans del segle xviii, Honoré Blanc es va inspirar en el treball dels artillers francesos dirigits per Jean-Baptiste Vaquette de Gribeauval, que havia començat a buscar intercanviabilitat en artilleria. El sistema Gribeauval implicava l'estandardització de canons i munició. Blanc va aplicar aquests conceptes als mosquets i va utilitzar calibres i plantilles per arribar a fer peces duplicades que fossin intercanviables. La uniformitat de les peces es va aconseguir mitjançant mètodes de mecanitzat i prova, utilitzant plantilles, calibres i models mestres per guiar el llimat manual (no hi havia cap veritable fresadora en aquells moments, tot i que no es desconeixia la mecanització emprant torns). A mesura que es mecanitzava cada peça, es comparava repetidament amb un plantilla o calibre mestre i la capacitat natural dels ulls i les mans per poder detectar petites diferències, com ara un lleuger augment. o ressalt de la peça, eren una garantia suficient d'intercanviabilitat .
Quan Blanc va tractar d'interessar als col·legues artesans europeus en el concepte, van estar poc receptius, a causa d'una combinació d'escepticisme sobre la viabilitat de sistema i una certa por que la seva ocupació i/o estatus es poguessin veure amenaçada per ell si arribava a funcionar. Així doncs, Blanc es va dirigir a Thomas Jefferson, en aquell moment l'ambaixador nord-americà a França; Jefferson es va adonar ràpidament que aquest sistema alliberaria Amèrica de la dependència de les fonts europees d’equipament militar. Jefferson va intentar persuadir Blanc perquè es traslladés a Amèrica, però no va tenir èxit, així que va escriure al secretari de guerra nord-americà amb la idea i, quan va tornar als EUA, va treballar per finançar-ne el desenvolupament. El president George Washington va aprovar la idea i el 1798 es va emetre un contracte a Eli Whitney per a 12.000 mosquetons construïts sota el nou sistema.
L’obra de Blanc, i la d'altres oficials militars francesos dirigits primer pel general Gribeauval i més tard pel major Louis de Tousard (que va portar les seves idees amb ell al recent establert exèrcit nord-americà), van constituir la base per al desenvolupament posterior de la fabricació intercanviable per part dels militars nord-americans i els seus contractistes civils.
Roe (1916) esmenta un inventor francès desconegut en l'obra del qual Thomas Jefferson es va interessar cap al 1785 i el va recordar anys després com a "Mr Le Blanc". Hounshell (1984) confirma que aquest inventor va ser Honoré Blanc.

## Referències

* ↑ Althin 1948, p. 41
* ↑ Hounshell 1984.
* ↑ James Burke, Connections (Little, Brown and Co.), 1978/1995 ISBN 0-316-11672-6, p. 150
* ↑ Hounshell 1984, pàg. 25–32.
* ↑ Roe 1916, p. 129-130.
* ↑ Hounshell 1984.

## Bibliografia

* Althin, Torsten K.W.. C.E. Johansson, 1864–1943: The Master of Measurement. Stockholm: Ab. C.E. Johansson [C.E. Johansson corporation], 1948. LCCN 74219452. . Carl Edvard Johansson inventor of gauge blocks.
* Hounshell, David A. (1984), From the American System to Mass Production, 1800-1932: The Development of Manufacturing Technology in the United States, Baltimore, Maryland: Johns Hopkins University Press, ISBN 978-0-8018-2975-8, LCCN 83016269
* Roe, Joseph Wickham (1916)-English and American Tool Builders, New Haven, Connecticut: Yale University Press, LCCN 16011753. Reprinted by McGraw-Hill, New York and London, 1926 (LCCN 27-24075); and by Lindsay Publications, Inc., Bradley, Illinois, (ISBN 978-0-917914-73-7).

## Enllaços externs

* The Engines of Our Ingenuity
* From Interchangeable Parts to Visual Basic, a Brief History
* ; John H. Lienhard «Interchangeable Parts». KUHF-FM Houston. The Engines of Our Ingenuity (NPR), episodi:1252, 1997. «Transcripció de Interchangeable Parts »
* Massender, James (2002). ""No Undue Prejudice: Samuel Colt and the Politics of Uniformity". Canadian Review of American Studies. 32 (1). Archived from the original (– Scholar search) December 2014.